కాంగ్రెస్ నిర్ణయం దురదృష్టకరం: వెంకయ్యడెహ్రాడూన్/న్యూఢిల్లీ, జూన్ 29: వస్తు సేవల పన్ను (జీఎస్టీ) విధానాన్ని రాజకీయం చేయవద్దని కేంద్ర మంత్రి ఎం.వెంకయ్యనాయుడు హితవు చెప్పారు. పన్నుల రంగంలో విప్లవాత్మకమైన ఈ విధానం వల్ల దీర్ఘకాలంలో ఎన్నో ప్రయోజనాలు చేకూరనున్నాయని వెల్లడించారు. జీఎస్టీ వల్ల తొలినాళ్లలో ద్రవ్యోల్బణం, స్థూల జాతీయోత్పత్తి (జీడీపీ)లో తగ్గుదల కనిపించినా, ఆ తర్వాత దేశ ఆర్థికవ్యవస్థ పటిష్ఠం కావడంలో ఇది కీలకంగా నిలుస్తుందన్నారు. జీఎస్టీపై భయాందోళనకు గురి కావద్దని డెహ్రాడూన్లో గురువారం వెంకయ్య ప్రజలకు విజ్ఞప్తి చేశారు. దేశమంతా ఒకే పన్ను విధానంపై వాజ్పేయి ప్రభుత్వ హయాంలోనే ఆలోచించినా, అది కార్యరూపం దాల్చడానికి 16ఏళ్లు పట్టిందని చెప్పారు. ఈ క్రమంలో అనవసరంగా దీన్ని రాజకీయం చేయవద్దని అన్ని పార్టీలను కోరారు. కాగా, జీఎస్టీపై శుక్రవారం అర్థరాత్రి పార్లమెంటులో తలపెట్టిన ప్రత్యేక కార్యక్రమాన్ని బాయికాట్ చేయాలన్న కాంగ్రెస్, కొన్ని పక్షాల నిర్ణయం దురదృష్టకరమని వెంకయ్య పేర్కొన్నారు.
congress nirnayam duradrushtakaram: venkayyadehradun/newdhilly, joon 29: vastu sevala pannu (gst) vidhaanaanni rajakeeyam cheyavaddani kendra mantri em.venkayyanaayudu hitavu cheppaaru. pannula rangamlo viplavaatmakamaina ee vidhaanam valla deerghakaalamlo enno prayojanaalu chekuuranunnaayani velladinchaaru. gst valla tolinaallalo dravyolbanam, sthoola jaatiiyotpatti (gdp)loo taggudala kanipinchinaa, aa tarvaata desha aardhikavyavastha patishtam kaavadamlo idhi keelakamgaa nilustundannaaru. gstpy bhayandolanaku guri kaavaddani dehradoonlo guruvaram venkayya prajalaku vignapti chesaru. deshamanta oke pannu vidhaanampai vajpeyi prabhutva hayamlone aalochinchinaa, adhi kaaryaroopam daalchadaaniki 16ellu pattindani cheppaaru. ee kramamlo anavasaramgaa deenni rajakeeyam cheyavaddani anni paarteelanu koraru. kaga, gstpy sukravaaram ardharaathri paarlamentulo talapettina pratyeka kaaryakramaanni baicat cheyalanna congress, konni pakshaala nirnayam duradrushtakaramani venkayya perkonnaru.